VII. ПРЕГЛЕД ОДРЕДАБА ЗАКОНА O ПОРЕСКОМ ПОСТУПКУ И ПОРЕСКОЈ AДМИНИСТРАЦИЈИ КОЈЕ СЕ МЕЊАЈУ, ОДНОСНО ДОПУЊУЈУ

Члан 1.

Овим законом уређују се поступак утврђивања, наплате и контроле јавних прихода на које се овај закон примењује (у даљем тексту: порески поступак), права и обавезе пореских обвезника, регистрација пореских обвезника и пореска кривична дела и прекршаји.

~~Овим законом уређује се и поступак обављања послова државне управе у области игара на срећу.~~

Овим законом образује се Пореска управа, као орган управе у саставу министарства надлежног за послове финансија и уређују њена надлежност и организација.

Члан 2а

Овај закон примењује се и на изворне јавне приходе јединица локалне самоуправе које те јединице утврђују, наплаћују и контролишу у јавноправном односу, као и на споредна пореска давања по тим основама, укључујући и изворне јавне приходе које јединице локалне самоуправе утврђују, наплаћују и контролишу у поступцима у којима доносе пореске управне акте, као и друге акте у управном поступку.

Код утврђивања, наплате и контроле јавних прихода и споредних пореских давања из става 1. овог члана, издавања прекршајног налога, као и код подношења захтева за покретање прекршајног поступка за пореске прекршаје надлежном прекршајном суду, надлежни орган јединице локалне самоуправе има права и обавезе које по овом закону има Пореска управа, осим права и обавеза које се односе на:

1) идентификацију и регистрацију пореских обвезника;

2) процену пореске основице методом парификације и методом унакрсне процене;

3) откривање пореских кривичних дела;

4) брисана - са 108/2016

4а) брисана - са 47/2013

5) брисана - са 53/2010

6) остала права и обавезе Пореске управе садржане у одредбама члана 160. тач. ~~1а)~~, ~~9), 12) и 13д),~~ 9) И 12) и чл. 161, 164. и 167 - 171. овог закона.

Члан 3.

Ако је другим законом питање из области коју уређује овај закон уређено на друкчији начин, примењују се одредбе овог закона.

Ако овим законом није друкчије прописано, порески поступак се спроводи по начелима и у складу са одредбама закона којим се уређује општи управни поступак, односно у складу са одредбама закона којим се уређује инспекцијски надзор.

~~У поступку који води Пореска управа у вези са издавањем и одузимањем, одобрења, дозвола, сагласности и др., применом закона којим се уређују игре на срећу, сходно се примењује закон којим се уређује општи управни поступак, ако тим законом није друкчије одређено.~~

Члан 11.

Пореска управа, у оквиру послова државне управе, води првостепени порески поступак, јединствени регистар пореских обвезника и пореско рачуноводство, процењује тржишну вредност непокретности у складу са законом, открива пореска кривична дела и прекршаје и њихове извршиоце, надлежном прекршајном суду подноси захтеве за покретање прекршајног поступка за пореске прекршаје, прекршаје прописане законом који уређује фискалне касе, ~~као и прекршаје из области игара на срећу,~~ издаје прекршајне налоге за ове прекршаје и обавља друге послове одређене овим законом.

Пореска управа самостално извршава послове из става 1. овог члана на целокупној територији Републике Србије (у даљем тексту: Република) и организује се тако да обезбеђује функционално јединство у спровођењу пореских прописа.

У циљу обезбеђења јединственог спровођења прописа из надлежности министарства надлежног за послове финансија, акти (објашњења, мишљења, инструкције, упутства и сл.) о примени тих прописа које даје министар надлежан за послове финансија, односно лице које он овласти, обавезујући су за поступање Пореске управе.

Акти из става 3. овог члана објављују се на интернет странама министарства надлежног за послове финансија и Пореске управе.

Члан 55.

Пореско решење о утврђивању пореза из члана 54. став 2. тачка 2) подтачка (1) овог закона Пореска управа доноси на основу података из пословних књига и евиденција пореског обвезника, и чињеничног стања утврђеног у поступку контроле, у складу са одредбом члана 129. овог закона.

Пореско решење о утврђивању пореза из члана 54. став 2. тачка 2) подтачка (2) овог закона Пореска управа доноси на основу података из евиденција надлежних органа, података из пореске пријаве, односно измењене пореске пријаве а, по потреби, и на основу података из пословних књига и евиденција пореског обвезника.

Ако порески обвезник не поднесе пореску пријаву, пореско решење о утврђивању пореза донеће се на основу података из пословних књига и евиденција пореског обвезника и чињеничног стања утврђеног у поступку контроле.

ИЗУЗЕТНО ОД СТАВА 2. ОВОГ ЧЛАНА, АКО ПОРЕСКИ ОБВЕЗНИК НЕ ПОДНЕСЕ ПОРЕСКУ ПРИЈАВУ, ПОРЕСКО РЕШЕЊЕ О УТВРЂИВАЊУ ПОРЕЗА ИЗ ЧЛАНА 54. СТАВ 2. ТАЧКА 2) ПОДТАЧКА 2) ОВОГ ЗАКОНА, ПОРЕСКА УПРАВА ДОНОСИ БЕЗ ПРЕТХОДНОГ ИЗЈАШЊЕЊА ОБВЕЗНИКА О ЧИЊЕНИЦАМА КОЈЕ СУ ОД ЗНАЧАЈА ЗА ОДЛУЧИВАЊЕ, КАДА СЕ УТВРЂИВАЊЕ ПОРЕЗА ВРШИ НА ОСНОВУ ПОДАТАКА ИЗ ЕВИДЕНЦИЈА НАДЛЕЖНИХ ОРГАНА, ОДНОСНО ДОКУМЕНТАЦИЈЕ ИЗДАТЕ ОД СТРАНЕ НАДЛЕЖНИХ ОРГАНА И ЈАВНИХ БЕЛЕЖНИКА.

Ако се у поступку доношења решења из ст. 1-3. овог члана утврди да подаци из пореске пријаве, пословних књига и евиденција не одговарају стварном стању, пореско решење о утврђивању пореза донеће се на основу процене пореске основице, на начин уређен у одредбама чл. 58-60. овог закона.

Изузетно, решење о утврђивању пореза Пореска управа може донети непосредним одлучивањем, када је основ за утврђивање пореза увид у податке из евиденција надлежних органа, без претходног изјашњавања обвезника о чињеницама које су од значаја за одлучивање.

Члан 124.

Налог за теренску контролу, односно позив из члана 123. став 3. овог закона, Пореска управа доставља пореском обвезнику, на начин из члана 36. овог закона, непосредно пре почетка контроле.

У случају из члана 118. став 3. овог закона, ~~контроле приређивања игара на срећу и~~ контроле евидентирања промета преко фискалних каса, контроле у вези радног ангажовања лица, контроле отпремања и допремања производа у акцизна складишта, поступак пореске контроле врши се без достављања налога, односно позива за пореску контролу пореском обвезнику.

Порески инспектор је дужан да покаже службену легитимацију пореском обвезнику.

Пореска управа може да одложи почетак спровођења пореске контроле ако порески обвезник поднесе усмени приговор одмах по пријему налога из става 1. овог члана, наводећи разлоге за одлагање контроле, с тим што је у року од 24 часа од пријема налога дужан да достави приговор у писменом облику Пореској управи.

Ако порески инспектор оцени да је усмени приговор изјављен да би се ометала пореска контрола, отпочеће поступак контроле и навести у записнику разлоге на основу којих је донео такву одлуку.

По приговору из става 4. овог члана, Пореска управа доноси закључак против којег није допуштен правни лек.

~~ГЛАВА ТРЕЋА~~

~~ОВЛАШЋЕЊА ПОРЕСКЕ УПРАВЕ~~

~~У ОБЛАСТИ ИГАРА НА СРЕЋУ~~

~~Члан 129љ~~

~~Пореска управа обавља послове државне управе у области игара на срећу, у складу са прописима којима се уређују игре на срећу, ако овим законом није друкчије прописано~~.

~~Надлежност Пореске управе у вршењу контроле у области игара на срећу~~

~~Члан 129м~~

~~Пореска управа врши контролу у области игара на срећу прикупљањем, обрадом и анализом података, информација и документације који се тој управи достављају од стране приређивача игара на срећу, као и других података у складу са прописима којима се уређују игре на срећу.~~

~~Пореска управа врши контролу и на основу података добијених од других државних органа и ималаца јавних овлашћења~~.

~~Појам пореске контроле послова у области игара на срећу~~

~~Члан 129н~~

~~Пореска контрола представља радње којима Пореска управа проверава потпуност и усклађеност са законом података које јој доставља приређивач игара на срећу, упоређивањем са подацима из службених евиденција које води, односно којима располаже Пореска управа.~~

~~Пореску контролу врши порески инспектор, у просторијама Пореске управе.~~

~~Послови који се обављају у пореској контроли послова у области игара на срећу~~

~~Члан 129њ~~

~~У поступку пореске контроле проверава се и обрађује математичка тачност, формална исправност и потпуност дневних, месечних и годишњих извештаја о промету, које приређивач доставља у писаној или електронској форми, као и других извештаја које приређивач, у складу са законом, доставља Пореској управи.~~

~~Ако се у поступку обраде дневних, месечних и годишњих извештаја о промету утврди да постоји математичка грешка, Пореска управа ће донети решење којим се приређивачу налаже да грешку отклони~~.

~~Ако се у поступку обраде дневних, месечних, годишњих и других извештаја о промету утврди да су формално неисправни, погрешно попуњени или непотпуни, порески инспектор ће донети закључак којим ће наложити приређивачу да, у року од три дана, отклони грешке, односно допуни извештај~~.

~~Ако приређивач не поступи по закључку из става 3. овог члана, сматраће се да извештаји нису поднети Пореској управи~~.

~~Учешће приређивача у поступку пореске контроле послова у области игара на срећу~~

~~Члан 129о~~

~~Приређивач је дужан да, на позив Пореске управе, непосредно или преко пуномоћника, учествује у поступку пореске контроле и да пружи тражена објашњења и документацију у року који одреди Пореска управа.~~

~~Промена накнаде за добијање одобрења и приређивање игара на срећу~~

~~Члан 129п~~

~~Порески инспектор је дужан да сачини записник о утврђеном чињеничном стању у поступку пореске контроле~~.

~~Приређивач има право да, у року од три дана од дана достављања записника о пореској контроли, поднесе примедбе на тај записник~~.

~~Порески инспектор је дужан да примедбе из става 2. овог члана размотри у року од три дана од дана достављања и сачини допуну записника~~.

~~Ако се у поступку пореске контроле утврде неправилности у погледу података од значаја за утврђивање висине накнаде, Пореска управа доноси решење о отклањању неправилности.~~

~~Надлежност Пореске управе у вршењу надзора пореском контролом~~

~~Члан 129р~~

~~Пореска управа врши пореску контролу над приређивањем игара на срећу у складу са овим законом, која представља поступак провере и утврђивања законитости и правилности приређивања игара на срећу сходно прописима којима се уређује приређивање игара на срећу.~~

~~На поступак пореске контроле приређивања игара на срећу, мере које се предузимају у току и после обављене контроле, као и на поступак по правним лековима, сходно се примењују одредбе овог закона које се односе на пореску контролу.~~

~~У поступку пореске контроле, порески инспектор има овлашћење да присуствује отварању, обрачунавању и затварању столова и аутомата за игре на срећу, као и дневном обрачуну благајне, у играчницама, у просторијама са аутоматима, односно уплатно-исплатним местима.~~

~~Ако у вршењу послова пореске контроле порески инспектор утврди да се приређивање игара на срећу врши без одобрења Пореске управе или другог органа надлежног за издавање тог одобрења, односно супротно одредбама закона који регулише област игара на срећу, без одлагања ће донети решење о привременом затварању објекта, односно просторија у којима се врши приређивање игара и привременом одузимању опреме и предмета који су употребљени или су могли бити употребљени за приређивање игара на срећу, независно од тога да ли је донето решење из члана 129а ст. 2. и 4. овог закона~~.

~~Порески инспектор је дужан да, ако утврди да чињенице и околности указују на постојање основа сумње да је извршено пореско кривично дело од стране лица од кога је привремено одузета опрема и предмети, одмах након доношења решења из става 4. овог члана, поступи на начин из члана 136. овог закона~~.

~~Након окончања кривичног поступка Пореска управа одлучиће решењем о привремено одузетој опреми и предметима~~.

~~Ако се у поступку пореске контроле приређивача игара на срећу утврди држање и коришћење непријављених аутомата, столова, уплатно-исплатних места који служе за приређивање посебних игара на срећу клађења или опреме која служи за приређивање игара на срећу преко средстава електронске комуникације, порески инспектор ће предузети мере из ст. 4-6. овог члана.~~

~~Решење из ст. 4. и 6. овог члана је коначно.~~

~~Трошкове извршења решења из ст. 4. и 6. овог члана у целости сноси порески обвезник.~~

Члан 131.

У току пореске контроле порески инспектор изриче пореском обвезнику забрану вршења делатности у трајању до годину дана ако утврди да се:

1) делатност обавља тако да робу и услуге не прати веродостојна документација од значаја за утврђивање пореза (отпремница, фактура, изјава купца и др.);

2) избегава утврђивање и плаћање пореза тако што се не уплаћује дневни пазар, у складу са прописима;

3) избегава утврђивање и плаћање пореза радним ангажовањем лица која немају закључен уговор о раду или други акт о радном ангажовању донет у складу са прописима о радним односима, као и ако та лица нису, у складу са прописима, пријављена надлежној организацији обавезног социјалног осигурања;

4) промет од продаје роба или пружања услуга не региструје преко фискалне касе или на други прописани начин~~;~~.

~~5) приређују игре без претходно прибављеног мишљења министарства надлежног за послове финансија, а у складу са прописима који уређују област игара на срећу.~~

Забрана вршења делатности пореском обвезнику коме су у току пореске контроле утврђене неправилности из става 1. овог члана, изриче се:

1) у трајању до 15 дана уколико се у поступку контроле код пореског обвезника утврди неправилност први пут;

2) у трајању до 90 дана уколико се у поступку контроле код пореског обвезника утврди неправилност други пут;

3) у трајању до једне године уколико се у поступку контроле код пореског обвезника утврди ова неправилност трећи пут.

Забрана вршења делатности из става 2. овог члана, изриче се за неправилности утврђене у периоду од 24 месеца од прве утврђене неправилности у поступку пореске контроле.

Забрана вршења делатности пореском обвезнику изриче се за пословне просторије пореског обвезника у којима су у току пореске контроле утврђене неправилности из става 1. тач. 1) - 4) овог члана.

Ако порески обвезник врши продају акцизних производа који нису обележени на прописани начин, изриче му се заштитна мера - забране обављања делатности за правно лице, односно предузетника у трајању од три месеца до једне године.

Члан 159б

Државни органи и организације, ОРГАНИ ТЕРИТОРИЈАЛНЕ АУТОНОМИЈЕ И ЛОКАЛНЕ САМОУПРАВЕ, ЈАВНА ПРЕДУЗЕЋА И ПРАВНА И ФИЗИЧКА ЛИЦА КОЈИМА СУ ПОВЕРЕНА ЈАВНА ОВЛАШЋЕЊА дужни су да на захтев органа јединице локалне самоуправе, у року од 30 дана од дана пријема захтева, доставе податке којима располажу вршећи послове из своје надлежности, а који су од значаја за утврђивање, КОНТРОЛУ И НАПЛАТУ изворних прихода јединице локалне самоуправе на које се примењује овај закон.

Јединица локалне самоуправе не плаћа накнаду трошкова, односно таксу, за податке које прибавља од органа и организација из става 1. овог члана, за потребе утврђивања њених изворних прихода на које се примењује овај закон.

Члан 160.

Пореска управа:

1) врши регистрацију пореских обвезника додељивањем ПИБ и води јединствен регистар пореских обвезника;

~~1а) води регистре у области игара на срећу у складу са прописима којима се уређују игре на срећу;~~

2) врши утврђивање пореза у складу са законом;

3) врши пореску контролу у складу са законом;

4) врши редовну и принудну наплату пореза и споредних пореских давања;

5) открива пореска кривична дела и њихове извршиоце и у вези са тим предузима законом прописане мере;

5а) брисано - са 68/2014

6) издаје прекршајне налоге, односно надлежном прекршајном суду подноси захтеве за покретање прекршајног поступка за пореске прекршаје~~, прекршаје прописане законом који уређује фискалне касе,~~ ~~као и прекршаје из области игара на срећу~~ И ПРЕКРШАЈЕ ПРОПИСАНЕ ЗАКОНОМ КОЈИ УРЕЂУЈЕ ФИСКАЛНЕ КАСЕ;

6а) брисано - са 53/2010

7) брисано - са 108/2016

7а) брисано - са 101/2011

7б) брисано - са 108/2016

8) стара се о примени међународних уговора о избегавању двоструког опорезивања;

9) развија и одржава јединствени порески информациони систем;

10) води пореско рачуноводство;

11) планира и спроводи обуку запослених;

11а) врши унутрашњу контролу над применом закона и других прописа од стране њених организационих јединица, као и унутрашњу контролу рада и понашања пореских службеника и намештеника у вези са радом и у случајевима када се утврди противправно поступање или понашање покреће и води одговарајуће поступке ради утврђивања одговорности;

11б) брисано - са 30/2018

11в) обавља интерну ревизију свих организационих делова пореске управе у складу са законом и међународним стандардима интерне ревизије у јавном сектору;

12) пружа стручну помоћ пореским обвезницима у примени пореских прописа за порезе које утврђује, контролише и наплаћује, у складу са кодексом понашања запослених у пореској управи;

13) обезбеђује јавност у раду;

13а) брисано - са 30/2018

13б) брисано - са 30/2018

13в) брисано - са 30/2018

13г) брисана - са 47/2013

~~13д) обавља послове државне управе у области игара на срећу, у складу са законом;~~

14) обавља друге послове у складу са законом;

15) обавља и друге послове на основу закључених уговора уз накнаду, у складу са законом.

~~Прекршаји у области игара на срећу~~

~~Члан 181б~~

~~Новчаном казном од 100.000 до 2.000.000 динара казниће се за прекршај Државна лутрија Србије, односно правно лице, ако Пореској управи не достави дневне, месечне и годишње извештаје о промету, у писаној или електронској форми (члан 129њ).~~

~~Новчаном казном од 100.000 до 2.000.000 динара казниће се за прекршај Државна лутрија Србије, односно правно лице, које се не одазове на позив Пореске управе, непосредно или преко пуномоћника, за учествовање у поступку пореске контроле, односно не пружи потребна објашњења и документацију у року који одреди Пореска управа (члан 129о).~~

~~За прекршај из ст. 1. и 2. овог члана казниће се одговорно лице у Државној лутрији Србије, односно одговорно лице у правном лицу новчаном казном од 15.000 до 150.000 динара.~~

ЧЛАН 12.

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”, А ПРИМЕЊУЈЕ СЕ ОД 1. МАРТА 2019. ГОДИНЕ.